UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Üle aastakümnete jõuab Vikerraadio eetrisse kantrisaade - sel laupäeval, 30. juunil alustab Jaan Elgula uue saatega "Kantri alati jääb". "Juba alates 2005. aastast, mil ma Vikerraadios töötan, olen unistanud oma kantrisaatest ning on väga tore, et nüüd on unistus reaalsuseks saanud. Kunagi eelmise aastatuhande lõpus tegi Tiit Kõrvits samas stiilis saadet "Nostalgiline kantri", aga peale seda ei ole kantrimuusika siin eraldi saatena kõlanud,“ rõõmustab Elgula. Jaan Elgula eelistab uues saates eelkõige lähimineviku kantrimuusikat mängida, sest tema hinnangul jääb muusikastiili paremik just aastakümnete taha. "Ma ei pea ennast vanaks, kelle noorusajal olid sead rasvasemad, rohi rohelisem ja muusika parem, kuid tänapäeva kantrimuusika, mida USA inimesed kuulavad ja ostavad, on muutunud laialivalguvaks popiks, seda õiget hõngu ja hinge pole seal enam sees. Aga ma ei jäta jonni ja hoian tabelil silma ja kõrva peal, kui midagi hääd sealt kostab - annan kohe teada," põhjendab Elgula. Saates on oluline koht ka eesti kantrimuusikal. Esimeses saates saabki kuulata legendaarseid Eesti meeslauljaid Artur Rinnet, Georg Otsa ja Voldemar Kuslapit, kes kõik esitavad ühe kantriloo. Küsimusele, miks Jaan Elgula kantrit armastab, vastab ta: "Olen hinges romantik, kellele meeldib ilus meloodia ja loomulik harmoonia, vôrdleksin bluegrassi jazz’iga, kus kogu loo sees toimub hulgaliselt improvisatsiooni." "Jaan Elgula on kodumaise kantri legend! Ligi neli aastakümmet armastatud ansambli Justament lauljana on Elgula kantrimuusika valdamise spektrit avardanud kuulajast ka looja ja esitajani. Usun, et kõik muusikasõbrad on tema uue ja kauaoodatud saate üle väga rõõmsad: Jaan Elgula muhe positiivsus ja teema sügavuti valdamine on kindlasti väga nauditav kuulamine," sõnab Vikerraadio peatoimetaja Ingrid Peek.
#000004
Jaan Elgula saade "Kantri alati jääb" kõlab Vikerraadios suvistel laupäevadel kell 12.05.
#000005
Jaan Elgula eelistab saates eelkõige lähimineviku kantrimuusikat mängida, sest tema hinnangul jääb muusikastiili paremik just aastakümnete taha. "Ma ei pea ennast vanaks, kelle noorusajal olid sead rasvasemad, rohi rohelisem ja muusika parem, kuid tänapäeva kantrimuusika, mida USA inimesed kuulavad ja ostavad, on muutunud laialivalguvaks popiks, seda õiget hõngu ja hinge pole seal enam sees. Aga ma ei jäta jonni ja hoian tabelil silma ja kõrva peal, kui midagi hääd sealt kostab - annan kohe teada," põhjendab Elgula. Saates on oluline koht ka eesti kantrimuusikal. Küsimusele, miks Jaan Elgula kantrit armastab, vastab ta: "Olen hinges romantik, kellele meeldib ilus meloodia ja loomulik harmoonia, vôrdleksin bluegrassi jazz'iga, kus kogu loo sees toimub hulgaliselt improvisatsiooni."
#000007
Jaan Elgula saade "Kantri alati jääb" kõlab Vikerraadios kolmapäeviti kell 21.05.
#000008
Kajalood. Ain Mäeots: minu töö ja kutsumus on kõige parem sõltuvus üldse
#000014